Fashodako gatazka

Fashodako gatazka istilu inperialista izan zen, 1898an gertaturikoa, Frantziak eta Erresuma Batuak beren afrikar koloniak lotzeko trenbideak egin zituztenean. Fashoda -Sudango herri txiki bat- trenbide bien elkargunean zegoenez, istiluen agertoki bilakatu zen.

Britainiarrek Kairotik Esperantza Oneko lurmuturreraino hedatu nahi zuten beren agintea; frantziarrek, berriz, Atlantikotik Itsaso Gorriraino Sahara eta Sahelen zehar, eta Brazzavilletik Djibutiraino Afrika ekuatorialean. Potentzia bien asmoek Fashodan egin zuten talka. Frantziarrek Brazzavilletik bidali zuten espedizio militar bat, eta Djibutitik zetorren zutabe batekin elkartu zen bertan.Michel Côte, Mission de Bonchamps: Vers Fachoda à la rencontre de la mission Marchand à travers l’Ethiopie, Paris, Plon, 1900. Ondoren, britainiar ontzidi bat Egiptotik iritsi zen, Nilon barrena. Tirabirak eta negoziazioez beteriko hilabete batzuk pasa ondoren, frantziarrek atzera egin zuten (izan ere, gutxiago izateaz gain, ez zuten ontzien babesik).

Metropolietan besteen espansionismoaren ikurtzat hartu zuten gatazka, eta alde bietan agerraldi nazionalistak egin zituzten. 1904an, Entente Cordiale sinatzean, Frantziak Egiptoren britainiar jabetza onartu zuen, eta baita Sudanen anglo-egiptoar jabekidetza ere; trukean Maroko bereganatu zuen.

 Erreferentziak 

 Kanpo estekak 

Kategoria:Britainiar Inperioa
Kategoria:Frantziar Inperio Koloniala
Kategoria:1898
Kategoria:Sudango historia
Kategoria:Afrikako Kolonizazioa
Kategoria:Diplomazia gertaerak
Kategoria:Frantziaren kolonia ohiak
Kategoria:Hilik gabeko guduak eta gatazkak
Kategoria:Britainiar Inperioko historia
Kategoria:Afrikaren britainiar kolonizazioa